पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश की धार्मिक नगरी में आक्सीजन की कमी से निपटने के लिए कार्रवाई शुरू हो गई जिससे कोरोना पीड़ित मरीजों को मौत से बचाया जा सके। प्रशासन के मुताबिक अब जिला महिला अस्पताल में भी आक्सिजन उपलब्ध करवा दी गई है। बताया गया कि श्रीरामजन्मभूमि तीर्थ क्षेत्र ट्रस्ट व जन प्रतिनिधियों के सहयोग से राजर्षि दशरथ मेडिकल कालेज में 4 आक्सीजन प्लांट स्थापित किए गए हैं।जो 30 बेड पर लगातार आक्सीजन की सप्लाई कर रहे हैं।
सीएमओ डॉ घनश्याम सिंह के मुताबिक इसके साथ में 13 कंसर्टेटर से 54 बेडो पर आक्सीजन दी जा रही है। महिला चिकित्सालय में आक्सीजन प्लांट स्टाल करने के लिए आर्डर दे दिया गया है। इसके साथ जिला चिकित्सालय व श्रीराम चिकित्सालय में भी आक्सीजन प्लांट लगाया जाएगा। उन्होंने बताया आक्सीजन प्लांट करीब 10 जम्बो सिलेण्डर के बराबर आक्सीजन सप्लाई देगा। मेडिकल कालेज में पहले से 30 बेड पर आक्सीजन पाईप लाईन है।
100 बेड के आक्सीजन प्लांट के लिए दिया गया आर्डर
वहीं महिला चिकित्सालय में 100 बेड के लिए आक्सीजन प्लांट के लिए आर्डर दे दिया गया है। डा सिंह के मुताबिक पाइप लाइन बिछाने के बाद इसे स्टाल किया जायेगा।15 दिनों में इससे 100 बेड को सप्लाई मिलेगी। इसके अतिरिक्त प्रधानमंत्री रिलीफ फंड से जिला चिकित्सालय में और सांसद निधि से श्रीराम चिकित्सालय में आक्सीजन प्लांट लगेगा।
एक आक्सीजन प्लांट 10 जम्बो सिलेण्डर के बराबर सप्लाई देगा।। डीएम एके झा के अनुरोध पर श्रीरामजन्मभूमि तीर्थ क्षेत्र ट्रस्ट ने मेडिकल कालेज में आक्सीजन प्लांट लगाने के लिए 55 लाख रुपये दिल्ली की कम्पनी को दिए थे।
अयोध्या में टेली-मेडिसिन सेवा
कोरोना लक्षण से पीड़ित मरीजों के लिए यहां के श्रीराम राजकीय चिकित्सालय में टेली मेडिसिन परामर्श सेवा चल रही है। सीएमओ डा घनश्याम सिंह के मुताबिक 15डाक्टरों की टीम इसमें लगाई गई है ।जिसमें बाल्य रोग फिजीशियन, दंत रोग फीवर नेत्र रोग हड्डी रोग आदि के विशेषज्ञ शामिल हैं।इनकी सूची डाक्टरों के नाम व मोबाइल नं के साथ जारी की गई जिसमें पीड़ित रोगी सीधे उनसे टेलीफोन पर परामर्श लें सकेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva mai_Deva hin_Deva zho_Hant eng_Latn